ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 ส.ค. 2558

สรุปภาวะตลาดภาคเช้า : SET ทรงๆ – SET ฟื้นตัวได้เพียงช่วงสั้นๆ ด้วย Sentiment เชิงบวกตลาดสหรัฐเมื่อคืนที่ปรับขึ้น ด้วยการนำของสินค้าโภคภัณฑ์ ส่งแรงหนุนต่อมาสู่กลุ่มพลังงานบ้านเราในเช้านี้ อย่างไรก็ตามจากภาพรวมที่ยังไม่แข็งแรง และตลาดขาดปัจจัยหนุน ทำให้ไปต่อไม่ไหว ขึ้นมาเพียงที่ระดับ 1425 จุด และเริ่มกลับมาทรงๆ บริเวณ 1420 จุด และปิดภาคเช้าที่ระดับ 1419.40 จุด -0.73 จุด ด้วยมูลค่าซื้อขาย 1.6 หมื่นลบ. กลุ่มหลัก ICT กดดันตลาด ปิดลบ -1.2% หลัง ADVANC ขึ้น XD ส่วนพลังงานและแบงก์บวกเล็กน้อย +0.3% และ +0.1% ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: คาดทรงๆ บริเวณ 1420 จุด ไปจนถึงอ่อนตัว แต่คาดแนวรับที่ 1416 จุด หากไม่ต่ำกว่า ภาพข้างหน้ามอง SET จะเริ่มรีบาวด์ได้ โดยมีแนวต้านระยะสั้นในช่วง 1426-1432 จุด ส่วนกรณีผิดคาด หลุดต่ำกว่า คาด SET มีแนวโน้มสูงจะลงมาทดสอบระดับทางจิตวิทยาที่ 1400 จุดอีกครั้ง กลยุทธ์ ยังเน้นซื้อขายเก็งกำไรระยะสั้น ส่วนการซื้อลงทุน รอก่อน ทั้งนี้ หุ้นแนะนำตามสัญญาณทางเทคนิค ได้แก่ AKR (รับ 1.98 ต้าน 2.16 Cut 1.89) และ KKC (รับ 4.30 ต้าน 4.66 Cut 4.14)